CELEX: 31982R0616
Language: el
Date: 1982-03-15 00:00:00
Title: Κανονισμός (EOK) αριθ. 616/82 τής Επιτροπής τής 15ης Μαρτίου 1982 περί τού καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας τής Κίνας, στήν Ιταλία καί στό Ηνωμένο Βασίλειο

Avis juridique important

|

31982R0616

Κανονισμός (EOK) αριθ. 616/82 τής Επιτροπής τής 15ης Μαρτίου 1982 περί τού καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας τής Κίνας, στήν Ιταλία καί στό Ηνωμένο Βασίλειο  

Επίσημη Εφημερίδα αριθ. L 074 της 18/03/1982 σ. 0019

***** ΚΑΝΟΝΙΣΜΟΣ (ΕΟΚ) αριθ. 616/82 ΤΗΣ ΕΠΙΤΡΟΠΗΣ  της 15ης Μαρτίου 1982  περί του καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας της Κίνας, στην Ιταλία και στο Ηνωμένο Βασίλειο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (1), όπως τροποποιήθηκε τελευταία από τον κανονισμό (ΕΟΚ) αριθ. 723/81 (2), και ιδίως το άρθρο 11 παράγραφοι 4 και 5,  Εκτιμώντας:  ότι το άρθρο 11 του κανονισμού (ΕΟΚ) αριθ. 3061/79 καθορίζει τις προϋποθέσεις που επιτρέπουν την επιβολή ποσοτικών περιορισμών·  ότι με τους κανονισμούς (ΕΟΚ) αριθ. 123/82 (3) και (ΕΟΚ) αριθ. 341/82 (4) της Επιτροπής, θεσπίζονται προσωρινοί ποσοτικοί περιορισμοί, κατά την εισαγωγή σε ορισμένες περιοχές της Κοινότητος, ορισμένων κλωστοϋφαντουργικών προϊόντων καταγωγής Κίνας εν αναμονή των αποτελεσμάτων των ήδη αναληφθεισών διαβουλεύσεων·  ότι, στις 15 και 16 Ιανουαρίου 1982, οι διαβουλεύσεις αυτές οδήγησαν σε αποτελέσματα αμοιβαία αποδεκτά και ότι πρέπει, επομένως, να θεσπισθούν οριστικά ποσοτικά όρια για ορισμένα προϊόντα κατά τα έτη 1982 και 1983, με ταυτόχρονη κατάργηση των προσωρινών ποσοτικών ορίων·  ότι οι ποσότητες των εν λόγω προϊόντων, που εξήχθησαν από την Κίνα μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα αντίστοιχα όρια που θεσπίστηκαν για το 1982·  ότι τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά και απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Ιταλία και στο Ηνωμένο Βασίλειο των προϊόντων, των κατηγοριών που περιλαμβάνονται στο παράρτημα, καταγωγής Κίνας, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Κίνα προς την Ιταλία και το Ηνωμένο Βασίλειο προ της ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε πριν από την ημερομηνία αυτή.  2. Όλες οι ποσότητες των προϊόντων που αποστέλλονται από την Κίνα από την 1η Ιανουαρίου 1982 και τίθενται σε ελεύθερη κυκλοφορία, αφαιρούνται από το αντίστοιχο ποσοτικό όριο που θεσπίσθηκε για το έτος 1982. Εν πάση περιπτώσει, τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά, αλλά απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού.  3. Οι εισαγωγές των προϊόντων, που αποστέλλονται από την Κίνα προς την Ιταλία και το Ηνωμένο Βασίλειο μετά την έναρξη ισχύος του παρόντος κανονισμού, υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3061/79.  Άρθρο 3  Ο κανονισμός (ΕΟΚ) αριθ. 123/82 καταργείται όσον αφορά την Ιταλία και μόνο για τις κατηγορίες 27 και 87 όσον αφορά το Ηνωμένο Βασίλειο. Ο κανονισμός (ΕΟΚ) αριθ. 341/82 καταργείται όσον αφορά την Ιταλία.  Άρθρο 4  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι την 31η Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Μαρτίου 1982.  Για το Συμβούλιο  Wilhelm HAFERKAMP  Αντιπρόεδρος  (1) ΕΕ αριθ. L 345 της 31. 12. 1979, σ. 1.  (2) ΕΕ αριθ. L 75 της 21. 3. 1981, σ. 8.  (3) ΕΕ αριθ. L 16 της 22. 1. 1982, σ. 14.  (4) ΕΕ αριθ. L 44 της 16. 2. 1982, σ. 5.  ΠΑΡΑΡΤΗΜΑ  1.2.3.4.5.6.7,8 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1982)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1 Ιανουαρίου  έως 31 Δεκεμβρίου  1.2.3.4.5.6.7.8 //   //   //   //   //   //   // 1982  // 1983  //   //   //   //   //   //   //   //   // 25   // 60.04  Β ΙV β) 2 αα)  ββ)  δ) 2 αα)  ββ)   //  60.04-51, 53, 81, 83  // Έτοιμα ενδύματα (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:  Πυζάμαι και νυχτικά, πλεκτά, βαμβακερά ή εκ συνθετικών ινών, δια γυναίκας, κορασίδας και μικρά παιδία (έτερα των βρεφών)  // I  // 1 000  τεμάχια  // 205  // 215  //   //   //   //   //   //   //  //   // 27   // 60.05  Α ΙΙ β) 4 δδ)  //   // Έτοιμα ενδύματα εξωτερικά, πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Έτερα ενδύματα εξωτερικά και συμπληρώματα της ενδύσεως:  ΙΙ. Έτερα  // UK  // 1 000  τεμάχια  // 160  // 163  //   // 61.02  Β ΙΙ ε) 5 αα)  ββ)  γγ)   //  60.05-51, 52, 54, 58,  61.02-57, 58, 62  // Εξωτερικά ενδύματα γυναικών, κορασίδων και μικρών παιδίων:  Β. Έτερα:  Φούσται, συμπεριλαμβανομένων των ζύπ-κυλότ, δια γυναίκας, κορασίδας και μικρά παιδία (έτερα των βρεφών), υφασμέναι ή πλεκταί  //   //   //   //   //   //   //   //   //   //   //  //   // 40   // 62.02  Β IV α)  γ)   //  62.02-83, 85, 89  // Οθόναι κλίνης, τραπέζης, καθαριότητος υπηρεσίας ή μαγειρείου. Παραπετάσματα, παραπετάσματα διαφανή υαλοπινάκων θυρών και παραθύρων και έτερα είδη επιπλώσεως:  Β. Έτερα:  Παραπετάσματα, (έτερα των διαφανών παραπετασμάτων υαλοπινάκων θυρών και παραθύρων) και είδη επιπλώσεως, υφασμένα εξ ερίου, βάμβακος ή συνθετικών ή τεχνητών υφαντικών ινών  // I  // τόνοι  // 280 (1)  // 297 (1)  //   //   //   //   //   //   //   //  // 78   // 61.01  Α ΙΙ  Β ΙΙΙ  V ζ) 1  η) 1  2  3   //  61.01-09, 24, 25, 26, 81, 92, 95, 96  // Εξωτερικά ενδύματα ανδρών και παίδων:  Ρόμπαι λουτρού, ρόμπαι δωματίου, σακκάκια και ανάλογα ενδύματα φερόμενα εντός της οικίας, κοστούμια και σύνολα του σκί, αποτελούμενα εκ δύο ή τριών τεμαχίων και έτερα εξωτερικά ενδύματα, υφασμένα, δι' ανδρας και παίδας, εξαιρέσει των ενδυμάτων των κατηγοριών 6, 14 Α, 14 Β, 16, 17, 21, 76 και 79, εξ ερίου, βάμβακος ή συνθετικών ή τεχνητών υφαντικών ινών  // I  // τόνοι  // 190  // 200  //   //   //   //   //   //   //  //   // 87   // 61.10  // 61.10-00  // Χειρόκτια, περικνημίδες, περιπόδια και περιπόδια κοντά (σοσόνια), έτερα των πλεκτών  // UK  // τόνοι  // 55  // 59  //   //   //   //   //   //   //   //  (1) Για τα έτη 1982 και 1983 συνεφωνήθη μία ετήσια συμπληρωματική ποσότητα 60 τόνων.